Συστηματική ανασκόπηση της ρήξης του καταφυτικού τένοντα του δικεφάλου βραχιονίου μυός σε αθλητές: θεραπεία και αποκατάσταση
Creators: name: Πιτσιλός, Χαράλαμπος Νικολάου
Publisher: name: Aristotle University of Thessaloniki
Year: 2022
Subjects: Ρήξη καταφυτικού τένοντα δικεφάλου
Αθλητές
Επιστροφή στην άθληση
Θεραπεία
Αποκατάσταση
Distal biceps rupture
Athletes
Return to sport
Treatment
Rehabilitation

description: Εισαγωγή και σκοπός: Η ρήξη του καταφυτικού τένοντα του δικεφάλου βραχιονίου μυός προκαλεί σημαντική μείωση της δύναμης και της αντοχής του μυός. Αυτός ο τραυματισμός οδηγεί σε μειωμένη απόδοση και καθυστερημένη, εάν είναι επιτυχημένη, επιστροφή στο προ του τραυματισμού επίπεδο. Ο σκοπός της μελέτης μας ήταν η ανασκόπηση της βιβλιογραφίας για τις θεραπευτικές μεθόδους και τα πρωτόκολλα αποκατάστασης που έχουν εφαρμοστεί σε τραυματισμένους αθλητές και ο προσδιορισμός της επίπτωσής τους στην επιστροφή στην αθλητική δραστηριότητα. Υλικά και μέθοδοι: Η αναζήτηση πραγματοποιήθηκε στις ηλεκτρονικές βάσεις δεδομένων MEDLINE, Cochrane, Web of Science και Scopus. Αναγνωρίστηκαν οι μελέτες που αφορούσαν στη θεραπεία και την αποκατάσταση της ρήξη του καταφυτικού τένοντα του δικεφάλου βραχιονίου μυός, μέχρι τις 30 Ιουνίου 2021. Συλλέχθηκαν δεδομένα για τις θεραπευτικές μεθόδους και την αποκατάσταση των τραυματισμένων αθλητών. Έγινε μία ποσοτική ανασύνθεση του τελικού λειτουργικού αποτελέσματος και της επιτυχίας επιστροφής στην αθλητική δραστηριότητα για τη σύγκριση των διαφόρων θεραπευτικών προσεγγίσεων. Αποτελέσματα: Αναγνωρίστηκαν 17 συνολικά άρθρα. Ένας μόνο αθλητής δεν επέστρεψε στην προηγούμενη αθλητική δραστηριότητα. Η επιστροφή στην άθληση επιτεύχθηκε εντός εννέα μηνών σε όλες τις περιπτώσεις, εκτός από μία. Χειρουργική θεραπεία εφαρμόστηκε σε όλους τους αθλητές, εκτός από δύο περιπτώσεις. Η επανακαθήλωση του τένοντα επιτεύχθηκε χρησιμοποιώντας διοστικά ράμματα, άγκυρες, βίδες παρεμβολής ή κουμπιά μετά από προσπέλαση μίας ή δύο τομών. Μετεγχειρητικά, στις περισσότερες περιπτώσεις η σταδιακή κινητοποίηση και η ενδυνάμωση ακολούθησαν μία σύντομη περίοδο ακινητοποίησης. Συγκεκριμένα πρωτόκολλα φυσικοθεραπείας εφαρμόστηκαν σε τέσσερις αθλητές. Μετά την αποκατάσταση η λειτουργικότητα και το εύρος κίνησης ήταν τουλάχιστον σε ικανοποιητικά επίπεδα σε όλες τις περιπτώσεις, εκτός από μία Συμπέρασμα: Στην πλειοψηφία των αθλητών με ρήξη του καταφυτικού τένοντα του δικεφάλου βραχιονίου μυός ακολουθήθηκε χειρουργική θεραπεία με υψηλό ποσοστό επιστροφής στην αθλητική δραστηριότητα, ανεξάρτητα από τη χειρουργική τεχνική και το πρόγραμμα αποκατάστασης.
description: Introduction and Purpose: Distal biceps tendon rupture causes functionally significant loss of strength and endurance of biceps brachii muscle. This injury results in athlete’s performance impairment and delayed, if achieved, return to pre-injury level. The purpose of this study was to review the treatment methods and rehabilitation protocols of injured athletes reported in literature and address their impact in return to sports. Material and Methods: MEDLINE, Cochrane, Web of Science and Scopus databases were searched. Studies, published on distal biceps tendon rupture treatment and rehabilitation until 30 June of 2021, were identified. Data on treatment methods and rehabilitation in athletes were extracted. A quantitative synthesis of functional outcome and return to pre-injury sport activity was performed to compare the different management strategies. Results: Seventeen articles were identified. Only one athlete did not return to pre-injury sport activity. Return to sport was achieved within nine months, except for one case. Surgical treatment was followed in all athletes, except for two cases. Distal tendon reattachment was achieved using sutures, anchors, interference screw or cortical button after a one- or two-incision procedure. Post-operatively, in most cases gradual range of motion and strengthening exercises followed a small period of immobilization. Specific rehabilitation protocols were followed in four athletes. After rehabilitation, the functional outcome and the range of motion were at least at satisfactory level in all cases, except for one. Conclusion: Surgical treatment was followed in most cases of athletes with distal biceps tendon rupture with high return to pre-injury activity rate, regardless of the surgical technique or the rehabilitation protocol.